Document ID: 32005R0643

REGOLAMENT TAL-KUMMISSJONI (KE) Nru 643/2005
tas-27 ta' April 2005
li jirrevoka r-Regolament (KE) Nru 2909/2000 dwar il-ġestjoni fil-kontijiet ta’ l-assi fissi mhux finanzjarji tal-Komunitajiet Ewropej
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunisdrat ir-Regolament tal-Kunsill (KE, Euratom) Nru. 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewopej (1), u b’mod partikulari l-Artikolu 133(1) tiegħu,
Billi:
(1)
Ir-Regolament tal-Kummissjoni (KE) Nru 2909/2000 tad-29 ta’ Diċembru 2000 dwar il-ġestjoni fil-kontijiet ta’ l-assi fissi mhux finanzjarji tal-Komunitajiet Ewropej (2) waqqaf regoli u metodi tal-kontabilità fil-kamp ta’ l-assi fissi mhux finanzjarji skond ir-Regolament Finanzjarju tal-21 ta’ Diċembru 1977.
(2)
Ir-Regolament Finanzjarju tal-21 ta’ Diċembru 1977 ġie sostitwit bir-Regolament (KE) Nru 1605/2002.
(3)
Dan ir-Regolament Finanzjarju ġdid jipprovdi, fl-Artikolu 133 tat-Titolu VII, li r-regoli u l-metodi tal-kontabilità huma deċiżi mill-kontabilist tal-Kummissjoni.
(4)
L-Artikolu 181(2) it-tielet subparagrafu, tar-Regolament (KE) Nru 1605/2002 jipprovdi li d-dispożizzjonijiet tat-Titolu VII ta’ dan ir-Regolament għandhom jipproduċu l-effett sħiħ tagħhom skond is-sena finanzjarja 2005.
(5)
B’hekk jeħtieġ li r-Regolament (KE) Nru 2909/2000 jiġi rrevokat b’effett mill-1 ta’ Jannar 2005, waqt li jiġi pprovdut li dan għandu jkompli jiġi applikat għall-operazzjonijiet tal-kontabilità li jikkonċernaw is-snin finanzjarji ta’ qabel l-2005.
ADOTTAT DAN IR-REGOLAMENT:
Artikolu 1
Ir-Regolament (KE) Nru 2909/2000 hu rrevokat.
Madankollu, dan jibqa’ japplika għall-operazzjonijiet tal-kontabilità fir-rigward tas-snin finanzjarji ta’ qabel l-2005.
Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan hu applikabbli mill-1 ta’ Jannar 2005.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar is-27 ta' April 2005.

Labels: 2
4
15